Små til middelsstore (2,5-6 millimeter), avlange, oftest rødbrune skyggebiller. Noen av artene er hårete på oversiden, andre nakne. Hodet er forholdsvis stort, mer eller mindre femkantet, med middelsstore fasettøyne. Antennene er trådformede, det ytterste leddet noe forlenget. Pronotum er avrundet firkantet til litt hjerteformet, kan være noe innsnevret foran roten. Dekkvingene er avlangt ovale.